EkBass/fiwiki-20250220-pages-articles huggingface dataset:
Rengasketjut

Rengasketjuja käytetään monenlaisissa ajoneuvoissa pidon lisäämiseen ja varsinaisen renkaan suojaamiseen. Niitä kutsutaan myös nimillä _lumiketjut_ , _jääketjut_ , _metsäketjut_ ja _suojaketjut_. Pidon lisääminen perustuu ketjun muodon ja materiaalin johdosta syntyvään suurempaan kitkaan ajopintaa vasten kuin pelkällä kumirenkaalla, vaikka se olisi ripakuvioinen kuten maataloustraktoreissa. Autoissa, traktoreissa ja mönkijöissä ketjujen tarkoitus on yleensä pidon parantaminen jäällä ja lumessa. Metsäkoneissa ja etenkin kaivosteollisuuden raskaissa koneissa myös kumirenkaan suojaus on tärkeää, sillä tarkoituksenmukainenkaan rengas ei kestä määrättömästi pisto- ja viiltovaurioita. Lisäksi ketjut voivat olla joissakin olosuhteissa halvemmat kulutusosana kuin varsinainen kumirengas.Bauforum24.tv. 2010. Monstermaschinen in Finnland: Komatsu WA1200-3, Hitachi EX3600-6 und EH3500 ACII. Viitattu 16.2.2013. http://www.youtube.com/watch?v=sc3TS7JVaYM Pitoketjun tunnistaa yleensä nastakuviosta, kun taas suojaketju saattaa koostua pelkästään pyöröteräksisistä tai lytistetyistä lenkeistä. Ketjujen käytössä on huomioitava, että rengaskoko ei ole liian suuri, jolloin ketju ei mahdu joustovaran ääriasennoissa rengaskoteloon, ja saattaisi aiheuttaa ajoneuvon rakenteille vaurioita. Samasta syystä ketjun kireys on oltava riittävä ja kiinnitys tehty huolella. Useimpien ketjujen käyttöohjeissa ilmoitetaan suurin sallittu nopeus, joka on yleensä huomattavasti alle henkilöautojen maantienopeudenMaking the best of snow chains. Tuvnord. Viitattu 16.2.2013. http://www.tuev-nord.de/en/winter- tips/Snow_chains_81472.htm . Henkilöautoissa ketjut ovatkin tarkoitettu poikkeuksellisen huonoja olosuhteita varten. Tarpeettomasti käytettyinä ketjuista voi olla enemmän haittaa kuin hyötyä. Samoin kuin nastarenkaiden kohdalla, ketjullinen rengas kuluttaa ajopintaa pelkkää kumirengasta enemmän. Joissakin maissa, myös Suomessa, ketjujen käytöstä tieliikenteessä säädetään lailla, jolloin niiden käyttö on olosuhteista riippuen erikseen kiellettyä tai vaadittuaLiukuesteiden käyttö auton ja siihen kytketyn hinattavan ajoneuvon renkaissa. Asetus ajoneuvojen käytöstä tiellä. 17§. http://www.finlex.fi/fi/laki/ajantasa/1992/19921257 Are Snow Chains Legal In The UK? Halfords. Advice Centre. Viitattu 16.2.2013. http://www.halfords.com/webapp/wcs/stores/servlet/ACArticleDisplay?storeId=10001&articleId;=807656&categoryId;=245375 European winter tyre laws. Tyremen. Viitattu 16.2.2013. http://www.halfords.com/webapp/wcs/stores/servlet/ACArticleDisplay?storeId=10001&articleId;=807656&categoryId;=245375 . Suomeen ensimmäiset kitkaketjut tulivat mataloustraktoreihin 1940-luvulla tuontitraktoreiden mukana. 1950-luvulla alkoi ketjujen kotimainen valmistus, jota tuettiin Vakolan tekemällä kehitystyöllä. Nelipyörävetoisten maataloustraktoreiden käyttö on vähentänyt liukuestekejujen käyttöä, mutta metsäajossa niitä vielä tarvitaan. ==Katso myös== *Telaketju *Nastarengas *Kitkarengas ==Lähteet== Luokka:Liikennetekniikka Luokka:Autotekniikka
Risto Mustonen

Risto Mustonen (24. huhtikuuta 1875 Pielisjärvi, Suomen suuriruhtinaskunta – 3. maaliskuuta 1941 Helsinki) oli suomalainen kreikkalais-roomalaisen tyylin painija. Mustonen paini MM-pronssia 58 kilogramman painoluokassa Helsingissä 1921 Väinö Ikosen ja Kaarlo Mäkisen jälkeen. Tukholman kesäolympialaisissa 1912 hän karsiutui kahden hävityn ottelun jälkeen.OlympediaInternational Wrestling Database Mustonen tuli Helsinkin 1894 nuohoojanoppiin ja alkoi harjoitella voimistelua. Liityttyään Helsingin Atleettiklubiin hänestä tuli aktiivi painija. Uransa jälkeen hän oli aktiivi urheilun järjestömies. Hän oli perustamassa Töölön Vesa -seuraa, joka liittyi vuonna 1919 TUL:n jäseneksi. Mustonen valittiin SVUL:n painijaoston johtokuntaan ja hän toimi Suomen Painonnostoliiton ensimmäisenä puheenjohtajana. Vuonna 1939 hänet valittiin Atleettiklubin puheenjohtajaksi. == Lähteet == * * Mustonen, Risto (FIN) International Wrestling Database, iat.uni-leipzig.de === Viitteet === Luokka:Suomalaiset kreikkalais-roomalaisen tyylin painijat Luokka:Vuonna 1875 syntyneet Luokka:Vuonna 1941 kuolleet
Emil Westerlund

Emil Aleksander Westerlund (6. helmikuuta 1887 Helsingin maalaiskunta, Suomen suuriruhtinaskunta – 18. helmikuuta 1964 Helsinki) oli suomalainen vapaapainija ja kreikkalais-roomalaisen tyylin painija. Westerlund paini vapaapainissa viidenneksi 82,5 kilogramman painoluokassa Antwerpenin kesäolympialaisissa 1920. Tukholman kesäolympialaisissa 1912 hän putosi kreikkalais-roomalaisen painin 75 kilogramman sarjassa viidennen kierroksen jälkeen. Hänen veljensä Edvard ja Kalle olivat molemmat painin olympiamitalisteja.Emil Westerlund Bio, Stats and ResultsWesterlund, Emil (FIN) Westerlund voitti kreikkalais-roomalaisessa painissa Suomen-mestaruuden 83 kg:n sarjassa vuosina 1909 ja 1912. == Lähteet == * Emil Westerlund Bio, Stats and Results Olympics at Sports-Reference.com * Westerlund, Emil (FIN) iat.uni-leipzig.de === Viitteet === Luokka:Suomalaiset kreikkalais-roomalaisen tyylin painijat Luokka:Suomalaiset vapaapainijat Luokka:Vuonna 1887 syntyneet Luokka:Vuonna 1964 kuolleet
Femören luonnonsuojelualue

Femören luonnonsuojelualue on Ruotsissa Oxelösundin kunnassa sijaitseva luonnonsuojelualue. Se on perustettu vuonna 2006.Reservatsfakta Viitattu 16.2.2013. Alue on 235 hehtaarin kokoinen, josta 22 hehtaaria on Natura 2000 -aluetta. ==Lähteet== ==Aiheesta muualla== * Femöre naturreservat Luokka:Ruotsin luonnonsuojelualueet Luokka:Oxelösundin kunta
Jalkaterapia

Jalkaterapia on alaraajojen terapiamuoto, jonka tavoitteena on edistää ja ylläpitää jalkaterveyttä. Jalkaterapiassa ydinosaamisalueita ovat alaraajojen toimintojen ja jalkaterapia tarpeen arviointi, alaraajojen toimintoja tukevat terapiat, terveyttä edistävä jalkaterapia, hoitava jalkaterapia, jalkaterän apuvälineterapia sekä johtamis-, kehittämis-, ja tutkimusosaaminen. Väestön ikääntyminen, diabeteksen lisääntyminen sekä lisääntyneet alaraajojen tuki- ja liikuntaelinsairaudet ovat lisänneet jalkaterapian tarvetta. Jalkaterapeutti on nimikesuojattu terveydenhuollon ammattihenkilö. Jalkaterapeutin ammattikorkeakoulututkintoa järjestävät Metropolia ja Kaakkois-Suomen ammattikorkeakoulu. == Lähteet == * http://www.metropolia.fi/koulutusohjelmat/hyvinvointi-ja- toimintakyky/jalkaterapia/ == Aiheesta muualla == * http://www.sjjl.fi/ *
Tibor Zsíros

Tibor Zsíros (8. kesäkuuta 1930 Budapest – 13. helmikuuta 2013 Budapest) oli unkarilainen koripalloilija ja Euroopan mestari. Zsíros voitti Unkarin miesten maajoukkueessa Euroopan mestaruuden Unkarissa 1955 ja EM-hopeaa Neuvostoliitossa 1953. Kesäolympialaisissa Zsíros pelasi kolme kertaa: Lontoossa 1948 Unkari sijoittui 16:nneksi, Helsingissä 1952 13:nneksi ja Roomassa 1960 yhdeksänneksi.Olympics at Sports-Reference.com Lisäksi hän edusti Unkaria vuosien 1957 ja 1959 EM-kilpailuissa, joissa kummassakin Unkari sijoittui neljänneksi.http://www.linguasport.com/baloncesto/internacional/eurobasket/eurobasket_e.htm Zsíros kuoli 82-vuotiaana 13. helmikuuta 2013.http://www.nemzetisport.hu/kosarlabda/kosarlabda-elhunyt-a-legendas- magyar-jatekos-2217427 == Lähteet == * Tibor Zsiros Bio, Stats, and Results Olympics at Sports-Reference.com * Tibor Zsiros Olympic Stats Basketball- Reference.com === Viitteet === == Aiheesta muualla == * Profiili FIBA Archive * Profiili FIBA Archive Luokka:Unkarilaiset koripalloilijat Luokka:Vuonna 1930 syntyneet Luokka:Vuonna 2013 kuolleet
Jumalten taistelu

Jumalten taistelu () on Desmond Davisin ohjaama brittiläis-yhdysvaltalainen fantasiaseikkailuelokuva, joka sai ensi-iltansa vuonna 1981. Fantasiaseikkailun pääosissa ovat Harry Hamlin (Perseus), Laurence Olivier (Zeus), Judi Bowker (Andromeda), Maggie Smith (Thetis) ja Burgess Meredith (Ammon). Jumalten taistelu kertoo Zeuksen (Laurence Olivier) kuolevaisesta pojasta Perseuksesta (Harry Hamlin), jonka täytyy pelastaa rakkaansa pahan jumalattaren (Maggie Smith) vihalta. Warner Brothers julkaisi elokuvan uudelleenfilmatisoinnin 3D:nä 2. huhtikuuta vuonna 2010. Elokuvan romaanin kirjoitti Alan Dean Foster; romaani julkaistiin vuonna 1981. ==Näyttelijät== ==Tuotanto== Jumalten taistelua tehtiin Buckinghamshiren Iver Heathissa sijaitsevilla Pinewood Studiosilla, Cornwallissa, Maltan Gozossa, Italian Salernossa ja Espanjan Málagassa 15 miljoonan dollarin budjetilla. Elokuvan tuotanto oli alkanut toukokuussa vuonna 1979. Harry Hamlin ja Ursula Andress alkoivat seurustella elokuvan kuvauksien aikana. Heidän Dimitri-poikansa syntyi vuonna 1980 elokuvan valmistumisen jälkeen. Hamlin ja Andress erosivat vuonna 1982. Elokuvan käsikirjoittaja Beverley Cross oli elokuvan tekemisen aikaan naimisissa Thetistä näytelleen Maggie Smithin kanssa. He olivat menneet naimisiin vuonna 1975; avioliitto päättyi Crossin kuolemaan 1998. ==Julkaisu ja vastaanotto== Jumalten taistelu sai ensi-iltansa Yhdysvalloissa 12. kesäkuuta vuonna 1981. Suomessa elokuva julkaistiin 26. heinäkuuta 1981 Karkkilassa, mutta laajaan teatterilevitykseen elokuva pääsi 6. marraskuuta 1981. Metro-Goldwyn-Mayer toimi elokuvan levittäjänä. Jumalten taistelu tuotti Pohjois-Amerikassa 41 092 328 dollaria. Jumalten taistelu oli vuoden 1981 11. menestynein elokuva. Elokuvalla on Rotten Tomatoes -sivustolla 68 prosentin "tuore" arvosana, joka perustuu 37:aan arvosteluun. Jumalten taistelua pidetään fantasiaelokuvan klassikkona. Elokuva on ollut ehdolla American Film Instituten 10 Top 10 -fantasiaelokuvalistalle. ===Palkinnot ja palkintoehdokkuudet=== Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Vuosi Palkinto Kategoria Ehdokas Tulos 1982 Saturn-palkinto Paras miessivuosa Burgess Meredith 1982 Paras fantasiaelokuva – 1982 Paras naissivuosa Maggie Smith 1982 Paras musiikki Laurence Rosenthal 1982 Parhaat erikoistehosteet Ray Harryhausen 1982 Paras puvustus Emma Porteus 1982 Young Artist -palkinto Paras perhe-elokuva – ==Uudelleenfilmatisointi== Jumalten taistelu uudelleenfilmatisoitiin nimellä Titaanien taistelu, joka sai ensi-iltansa 2. huhtikuuta vuonna 2010. Elokuvan ohjasi Louis Leterrier ja sen pääosissa ovat Sam Worthington (Perseus), Alexa Davalos (Andromeda) ja Liam Neeson (Zeus). ==Lähteet== ==Aiheesta muualla== * Viralliset sivut * * * * Jumalten taistelu Rotten Tomatoesissa * Jumalten taistelu Box Office Mojossa Luokka:Vuoden 1981 yhdysvaltalaiset elokuvat Luokka:Vuoden 1981 brittiläiset elokuvat Luokka:Yhdysvaltalaiset fantasiaseikkailuelokuvat Luokka:Metro-Goldwyn-Mayerin elokuvat
Burning Point

Burning Point on suomalainen heavy metal -yhtye, joka perustettiin Oulussa syksyllä 1999. == Historia == Yhtye allekirjoitti alkutaipaleellaan neljän levyn sopimuksen saksalaisen levy-yhtiön Limb Musicin kanssa. Debyyttilevy Salvation by Fire (2001) ja Feeding The Flames (2003) saivat positiivisen vastaanoton. Yhtyeelle tuli levy-yhtiön kanssa ongelmia, joita jouduttiin selvittämään oikeudessa. Yhtye päätyi vaihtamaan levy-yhtiötä. Uudeksi kumppaniksi löytyi Metal Heaven, ja yhtye teki uuden kolmen levyn sopimuksen. Burned Down The Enemy ilmestyi tammikuussa 2007. Basisti Tony Kansanoja siirtyi soittamaan Catameniaan, ja hänen tilalleen tuli Jukka ”Hesus” Jokikokko. Toiseksi kitaristiksi Jukka Kyrön tilalle tuli Pekka ”Kurt” Kolivuori. Vuonna 2014 yhtyeessä tapahtui lisää miehistönvaihdoksia. Uudeksi laulajaksi tuli Battle Beastistä vokalisti Nitte Valo, kun yhtyeessä 15 vuotta kitaristivokalistina toiminut Pete Ahonen siirtyi ainoastaan kitaran soittamiseen. Samalla aiemmin keikkasoittajana toiminut kosketinsoittaja Jarkko Väisänen liittyi yhtyeen viralliseksi jäseneksi. Huhtikuussa 2019 yhtye ilmoitti uudesta laulajasta, Luca Sturniolosta. Vuonna 2020 Matti Halonen korvasi yhtyeestä lähteneen Jarkko Väisäsen kosketinsoittajana. Joulukuussa 2022 yhtye ilmoitti, että uudeksi solistiksi on valittu Niko Rauhala. == Jäsenet == * Niko Rauhala – laulu * Pete Ahonen – kitarat * Pekka Kolivuori – kitarat * Jarkko Poussu – basso * Tuomas Jaatinen – rummut * Matti Halonen – koskettimet === Entiset jäsenet === *Nitte Valo – laulu *Jukka Jokikokko – basso * Pasi Hiltula – koskettimet * Jukka Kyrö – kitara * Toni Kansanoja – basso * Jari Kaiponen – rummut * Jussi Ontero – rummut * Sami Nyman – basso * Jarkko Väisänen – koskettimet * Luca Sturniolo – laulu == Diskografia == === Albumit === * Salvation by Fire (2001) * Feeding the Flames (2003) * Burned Down the Enemy (2006) * Empyre (2009) * The Ignitor (2012) * Burning Point (2015) * The Blaze (2016) * Arsonist of the Soul (2021) === Singlet === * "To Hell and Back" (2004) == Lähteet == == Aiheesta muualla == * Virallinen sivusto﻿﻿ ﻿ Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit Luokka:Heavy metal -yhtyeet Luokka:Suomalaiset metalliyhtyeet
Dolorian

Dolorian on suomalainen doom metal -yhtye, joka perustettiin Oulussa vuonna 1997. Yhtyeeseen kuuluvat perustajajäsenet Anti Ittna Haapapuro (laulu, sähkökitara) ja Ari Kukkohovi (basso, rummut, sähkökitara) sekä vuonna 1998 yhtyeeseen liittynyt Jussi Ontero (kosketinsoitin). == Jäsenet == * Anti Ittna Haapapuro – laulu, kitara (1997–) * Ari Kukkohovi – rummut, kitara, bassokitara (1997–) * Jussi Ontero – kosketinsoitin (1997–) === Entiset jäsenet === * Heidi Riihinen – kosketinsoitin (1997) == Diskografia == * * * === Split-albumit === * == Aiheesta muualla == * Virallinen sivusto Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Suomalaiset doom metal -yhtyeet Luokka:Suomalaiset black metal -yhtyeet
Killer Aspect

Killer Aspect on suomalainen rockyhtye, joka perustettiin Helsingissä vuonna 2004. == Historia == Killer-yhtyeessä soittaneet basisti Timo Huhtala ja rumpali Teijo Jämsä sekä yhtyeissä The Winyls ja Personal Aspect kitaraa soittanut Samuli Relander perustivat Killer Aspectin alun perin nimellä Cabincrew vuonna 2004. Kun ilmeni, että toinen yhtye käyttää jo nimeä Cabin Crew, nimi vaihdettiin Killer Aspectiksi, joka juontui jäsenten entisten yhtyeiden, Killer ja Personal Aspect, nimistä. Myöhemmin mukaan liittyivät laulaja Max Paananen ja kosketinsoittaja Jukka Backlund, joka kuitenkin jätti yhtyeen vuonna 2006 liittyäkseen Sunrise Avenuehun. Vuonna 2007 mukaan liittyi kitaristi Valeri Drobych, ja vielä saman vuoden joulukuussa kuultiin radiossa yhtyeen debyyttisingle TV, joka nousi pian YleX:n listaykköseksi. Seuraavana vuonna julkaistuKiller Aspect - discography - Singles & EPs AllMusic single Bloodshot ylsi vuoden hittilistan viidenneksi, ja sitä seurasi yhtyeen debyyttialbumi How Does It Work, joka julkaistiin huhtikuussa 2008. Saman vuoden lopulla yhtyeen jättäneen Huhtalan paikalle basistiksi tuli Jaakko Pulkki. == Jäsenet == * Max Paananen (laulu) * Samuli Relander (kitara) * Valeri Drobych (kitara) * Teijo Jämsä (rummut) * Jaakko Pulkki (basso) === Entiset jäsenet === * Jukka Backlund (kosketinsoitin) * Timo Huhtala (basso) == Diskografia == === Albumit === * How Does It Work (2008) * Brand New Start (2013) === Singlet === * TV (2007) * Bloodshot (2008) == Lähteet == == Aiheesta muualla == * Luokka:2000-vuosikymmenen yhtyeet ja sooloartistit Luokka:Suomalaiset rockyhtyeet
Painstream

Painstream on suomalainen hardcore punk -yhtye, joka perustettiin Turussa vuonna 2000. == Jäsenet == * Janne – laulu * Julius – kitarat * Teppo – rummut * Raino – basso, Hammond-urut Painstream Mikseri.net == Diskografia == * Painstream (2002) * Turku Hardcore (2003) * À bas les tyrans! (2004) == Lähteet == Luokka:2000-vuosikymmenen yhtyeet ja sooloartistit Luokka:Suomalaiset hardcore punk -yhtyeet
Syven

Syven on suomalainen ambient-, neofolk- ja metallimusiikkia yhdistelevä yhtye, joka perustettiin Riihimäellä vuonna 2007. Yhtyeeseen kuuluvat multi- instrumentalisti Aslak Tolonen ja laulaja Andy Koski-Semmens. == Diskografia == === Albumit === * Aikaintaite (2011) * Corpus Christi (2012) === Kokoelmat === * Whom the Moon a Nightsong Sings (2010) === Demot === * Promo 2010 (2010) == Aiheesta muualla == * Virallinen sivusto Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit Luokka:Ambient- artistit Luokka:Suomalaiset duot Luokka:Suomalaiset kansanmusiikkiyhtyeet Luokka:Suomalaiset metalliyhtyeet
Wyrd (yhtye)

Wyrd on suomalainen black metal -yhtye. Alun perin Hellkult-nimellä perustetun yhtyeen perustivat Azaghal-yhtyeen Narqath (Tomi Kalliola) ja rumpali Kalma (Ville PallonenKalma (2) Discogs) Hyvinkäällä vuonna 1997. Nykyään Kalman paikalla rumpalina toimii JL Nokturnal (Jani LoikasJL Nokturnal Encyclopaedia Metallum: The Metal Archives). Kappaleiden sanoitukset käsittelevät vanhaa kansanperinnettä ja pohjoismaalaista mytologiaa. Yhtyeen nimi on muinaisenglantia ja on suomeksi 'kohtalo'. == Diskografia == === Studioalbumit === * Heathen (2001) * Huldrafolk (2002) * Vargtimmen Pt. 1: The Inmost Night (2003) * Vargtimmen Pt. 2: Ominous Insomnia (2004) * Rota (2005) * The Ghost Album (2006) * Kammen (2007) * Kalivägi (2009) * Death of the Sun (2016) * Vargtimmen pt. 1 (2019) === Muut === * Unchained Heathen Wrath (demo, 2000) * Songs of the Northern Gale (demo, 2000) * Of Revenge and Bloodstained Swords (demo, 2001) * Wrath & Revenge (kokoelma, 2003) * Tuonela (EP, 2006) * Wyrd / Häive / Kehrä (split, 2007) == Lähteet == == Aiheesta muualla == * Virallinen sivusto Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Suomalaiset duot Luokka:Suomalaiset black metal -yhtyeet
Koripallon maailmanmestaruuskilpailut 1954

Vuoden 1954 koripallon maailmanmestaruuskilpailut järjestettiin Brasiliassa, 22. lokakuuta–5. marraskuuta 1954. Kisat olivat järjestyksessään toiset. Turnauksen voitti Yhdysvallat, jonka joukkue oli koottu Caterpillarin työntekijöistä. Monet Itä-Euroopan maat boikotoivat kisoja, kun Brasilian viranomaiset eivät suostuneet antamaan viisumia neuvostoliittolaisille pelaajille. Mukana olikin ainoastaan kaksi eurooppalaista joukkuetta. Turnaus piti aluksi järjestää Sao Paolossa, mutta myrskyvahinkojen takia kisat järjestettiinkin Rio de Janeirossa. == Areenat == Kaupunki Areena Kapasiteetti Rio de Janeiro Ginásio do Maracanãzinho 25 000 == Osallistuneet joukkueet == Lohko A Lohko B Lohko C Lohko D Brasilia Paraguay Filippiinit Kanada Peru Yhdysvallat Ranska Uruguay Jugoslavia Chile Kiinan tasavalta Israel == Tulokset == === Alkulohkot === ==== Lohko A ==== Joukkue Pst V H P+ P- Koriero 1\. Brasilia 4 2 0 160 114 +46 2\. Filippiinit 3 1 1 126 151 -25 3\. Paraguay 2 0 2 104 125 -21 ==== Lohko B ==== Joukkue Pst V H P+ P- Koriero 1\. Yhdysvallat 4 2 0 132 88 +44 2\. Kanada 3 1 1 105 117 -12 3\. Peru 2 0 2 109 141 -32 ==== Lohko C ==== Joukkue Pst V H P+ P- Koriero 1\. Uruguay 4 2 0 113 98 +15 2\. Ranska 3 1 1 113 118 -5 3\. Jugoslavia 2 0 2 112 122 -10 ==== Lohko D ==== Joukkue Pst V H P+ P- Koriero 1\. Kiinan tasavalta 3 1 1 115 113 +2 2\. Israel 3 1 1 100 98 +2 3\. Chile 3 1 1 117 121 -4 === Jatkolohko (sijat 9–12) === Joukkue Pst V H P+ P- Koriero 9\. Paraguay 6 3 0 193 177 16 10\. Chile 5 2 1 179 170 9 11\. Jugoslavia 4 1 2 210 221 -11 12\. Peru 3 0 3 190 204 -14 === Loppusarja (sijat 1–8) === Joukkue Pst V H P+ P- Koriero 1\. Yhdysvallat 14 7 0 482 300 182 2\. Brasilia 13 6 1 418 341 77 3\. Filippiinit 12 5 2 438 406 32 4\. Ranska 10 3 4 371 392 -21 5\. Kiinan tasavalta 9 2 5 345 405 -60 6\. Uruguay 9 2 5 422 446 -24 7\. Kanada 9 2 5 433 498 -65 8\. Israel 8 1 6 330 451 -121 == Lähteet == == Aiheesta muualla == *FIBA:n tulosarkisto Luokka:Koripallon maailmanmestaruuskilpailut Luokka:Vuoden 1954 koripallo Luokka:Brasilian koripallo Luokka:Rio de Janeiron urheilu Luokka:Brasilian urheilutapahtumat
Bernhard Kristfrid Sarlin

Bernhard Kristfrid Sarlin (13. huhtikuuta 1828 Viitasaari – 8. marraskuuta 1906 Mikkeli) oli suomalainen pappi ja pyhäkoulutoiminnan kehittäjä. Sarlinin vanhemmat olivat kanttori Henrik Sarlin ja Lovisa Schöneman. Hänet vihittiin papiksi 1850. Vuonna 1860 hän tuli Tuusniemen pitäjänapulaiseksi ja 1871 seurakunnan ensimmäiseksi kirkkoherraksi, 1875 hänestä tuli Valkealan ja 1891 Mikkelin kirkkoherra. Jo kouluaikana Kuopiossa Sarlin kiinnostui opettajansa Julius Immanuel Berghin ansiosta pyhäkoulutyöstä. Tuusniemellä hän piti pyhäkoulunopettajien valmistuskokouksia, joiden pohjalta hän julkaisi 1875 teoksen Kateketiki: s.o. kristillisiä opetus- ja kasvatusohjeita lasten opettajille kansa- ja pyhäkouluissa sekä kodissa : valistuneimpain kateketain mukaan, joka oli lajissaan ensimmäinen suomeksi laadittu. Sarlin oli Suomen Pyhäkouluyhdistyksen perustajajäseniä 1888 ja toimi kirkolliskokousedustajana vuosina 1886 ja 1893, samoin kuin virsikirja- ja katekismustoimikuntien jäsenenä. Hän suomensi mukaellen joitakin ruotsalaisen pietististis- evankelisen suunnan edustajan Carl Olof Roseniuksen teoksia, kuten Elämän leipää hengellisesti nälkäisille eli raamatullisia tutkistelemuksia kaikille vuoden päiville, koottuja tekijän kirjoituksista (1887). Sarlinin ensimmäinen puoliso vuodesta 1851 oli Amanda Kristina Roschier (k. 1868) ja toinen vuodesta 1869 Klara Fredrika Roschier (k. 1902). Tilanomistaja, vapaa- ajattelija ja toimittaja Alfred Bernhard Sarlin, laulunopettaja Anna Sarlin, lehtori, kirjailija ja suomentaja Aron Josef Sarlin sekä horrossaarnaja Helena Konttisen elämäkerran kirjoittaja rovasti Karl Kristfrid Sarlin olivat Sarlinin lapsia ensimmäisestä avioliitosta. Sarlinin veli oli Viitasaaren lukkari ja Lepolan vanhuksen nimellä tunnettu kristillinen ja yhteiskunnallinen kirjailija Konstantin Sarlin. == Lähteet == Luokka:Suomen evankelis-luterilaisen kirkon papit Luokka:Suomen evankelis-luterilaisen kirkon kirkolliskokousedustajat Luokka: Suomentajat Luokka:Vuonna 1828 syntyneet Luokka:Vuonna 1906 kuolleet
Raappana (täsmennyssivu)

Raappana on suomalainen sukunimi, joka on muun muassa seuraavilla henkilöillä: * Erkki Raappana (1893–1962), kenraalimajuri * Jani Raappana (k. 2010), dokumenttielokuvassa Reindeerspotting – pako Joulumaasta esiintynyt narkomaani * Juho Raappana (1869–1923), asianajaja ja päätoimittaja * Janne Raappana (s. 1977), laulaja, Taikakuu-yhtyeen laulusolisti * Pasi Raappana (1953–2000), laulaja, Pasi & Mysiini -yhtyeen laulusolisti * Sakari Raappana (s. 1966), säveltäjä == Raappana taiteilijanimenä == * Raappana (oik. Janne Pöyhönen), suomalainen reggae-artisti == Nimen muita merkityksiä == * Ryhmä Raappana, Erkki Raappanan komentama erikoisosasto Ilomantsin taistelussa
Emil Sivori

Johan Emil Sivori (26. kesäkuuta 1864 Nurmijärvi – 9. huhtikuuta 1929 Viipuri) oli suomalainen urkuri, musiikinopettaja, kuoronjohtaja ja kansansävelmien kerääjä. ==Henkilöhistoria== Sivorin vanhemmat olivat kanttori-urkuri Johan Jakob Sivori (alk. Syrenius) ja Ida Aurora Forsström. Hänen ensimmäinen puolisonsa 1893–1903 oli Mary Muscat (er.) ja toinen vuodesta 1924 Hellin Hartikainen. Sivori valmistui Turun lukkari- ja urkurikoulusta 1886 ja tuli valituksi seuraavana vuonna Viipurin kaupunki- ja maaseurakunnan urkuriksi. Lopulta hän toimi Viipurin tuomiokirkon urkurina ja samalla 1900–1929 Viipurin klassillisen lyseon ja 1912–1929 suomalaisen lyseon laulunopettajana. Sivori opiskeli Leipzigin konservatoriossa 1890–1893 ja perusti viimeksi mainittuna vuonna Viipuriin lukkari- ja urkurikoulun, josta muodostui 1910 Viipurin kirkkomusiikkiopisto. Hän toimi opiston johtajana kuolemaansa saakka. Opiston yhteyteen perustettiin 1921 myös erillinen Nuorison musiikkiopisto. Sivori perusti Kansalliskuoron, Väinölän kuoron ja naiskuoro Kansanlaulun, joita johti menestyksellisesti. Hän toimi myös monien soitto- ja laulujuhlien johtajana ja tuomarina ja toimitti suomalaisen ja ruotsalaisen messukirjan. Hän sai kolme Kansanvalistusseuran kunniamerkkiä, ja Director musices -arvonimi hänelle myönnettiin 1917. Sivori keräsi ahkerasti varsinkin savolaisia ja karjalaisia kansansävelmiä; kaikkiaan hän merkitsi muistiin yli 2000 sävelmää. ==Taiteellinen tuotanto== Sivorin tunnetuin sävellys lienee näytelmämusiikki Salmin tyttö Juhani Sjöströmin tekstiin, mutta hän myös sävelsi ja sovitti suuren joukon kuoro- ja kansanlauluja, joita julkaistiin kokoelmissa Mäntyharjun kansanlauluja, Nuottikota ja Kantelevihko sekä Kansanvalistusseuran julkaisuissa. == Lähteet == * * ===Viitteet=== == Aiheesta muualla == * Emil Sivorin merkitys kansanlaulujemme kerääjänä, Helsingin Sanomat Viikkoliite, 07.05.1933, nro 19, s. 1, Kansalliskirjaston digitaaliset aineistot Luokka:Suomalaiset taidemusiikin säveltäjät Luokka:Suomalaiset urkurit Luokka:Suomalaiset kuoronjohtajat Luokka:Suomalaiset musiikkipedagogit Luokka:Suomalaiset sovittajat Luokka:Vuonna 1864 syntyneet Luokka:Vuonna 1929 kuolleet
Johan Stiernstedt

Johan Stiernstedt ['šäːrnstet] (Thesleff) (1. marraskuuta 1653 Viipuri – 7. helmikuuta 1722 Turku) oli suomalainen maaherra, joka aateloitiin ja korotettiin vapaaherraksi. Stiernstedtin vanhemmat olivat hovioikeuden asessori Peter Thesleff ja Katarina Schmedeman. Hän tuli Turun hovioikeuden auskultantiksi 1670, palveli sitten hovioikeudessa sekä tuomarin ja muissa viroissa, kunnes Thesleffistä tuli ensin Narvan lääninsihteeri vuonna 1694 ja sen jälkeen Narvan pormestari 1699. Stiernstedt-nimen Thesleff sai, kun hänet aateloitiin vuonna 1697. Vuodesta 1703 alkaen Stiernstedt toimi Etelä-Suomen laamannina. Hän hoiti useaan eri otteeseen Turun ja Porin läänin sekä Pohjanmaan läänin maaherran virkaa, kunnes pakeni Ruotsiin Isonvihan tieltä. Vuonna 1716 Stiernstedtistä tuli Turun ja Porin läänin vakinainen maaherra, vapaaherraksi hänet korotettiin 1719. Virkaansa Stiernstedt tosin pääsi hoitamaan vasta rauhan tultua, ja hän kuoli pian tämän jälkeen. Stiernstedtin ensimmäinen puoliso noin vuodesta 1680 oli Johanna Margareta Gripenberg (k. 1696), toinen vuodesta 1698 asessori Johan Gustaf Carlhielmin leski Sara Törne (k. 1701) ja kolmas vuodesta 1705 Maria Gezelius, Johannes Gezeliuksen tytär (k. 1735). Valtaneuvos ja vapaaherra Carl Johan Stiernstedt oli hänen poikansa. ==Lähteet== * Sivu 716. === Viitteet === ==Aiheesta muualla== * Viitattu 16.3.2013. Luokka:Suomalaiset aateliset Luokka:Suomen maaherrat Luokka:Turun ja Porin läänin maaherrat Luokka:Narvan pormestarit ja kaupunginjohtajat Luokka:Vuonna 1653 syntyneet Luokka:Vuonna 1722 kuolleet
Neftejuganskin piiri

Neftejuganskin piiri () on Hantien ja mansien autonomisen piirikunnan keskiosissa, Venäjällä sijaitseva paikallishallinnon ylemmän tason alue. Kunnallispiirissä asui Venäjän vuoden 2010 väestönlaskennan mukaan 44 815 henkeä. Piirin asukkaista oli kaupunkilaisia tuolloin 57,1 % (25 594 henkeä) ja maaseutuväkeä 42,9 % (19 221 henkeä). Piirin hallintokeskus on Neftejuganskin kaupunki, joka sijoittuu maantieteellisesti Neftejuganskin piirin pohjoisrajalle ja muodostaa piiristä erillisen paikallishallinnon ylemmän tason alueensa, Neftejugarskin kaupunkipiirin (122 855 as.). Piirin sisällä sijaitsee myös erillinen Pyt-Jahin kaupunkipiiri (41 488 as.). Neftejugansk sijaitsee linnuntietä noin 195 kilometriä piirikunnan pääkaupunki Hanty-Mansijsksta itäkoilliseen. ==Piirin kaupunki- ja maalaiskunnat== Paikallishallinnon yksityiskohtaisemmalla tasolla Neftejuganskin kunnallispiiri jakautuu yhteen kaupunkikuntaan (gorodskoje poselenije) ja kahdeksaan maalaiskuntaan (selskoje poselenije). Suurimmat asutuskeskukset ovat Poikovskin kaupunkityyppinen taajama ja piirin läpi kulkevan rautatien asemapaikkakunta, Salymin kylä. Neftejuganskin piirin kunnat ovat vuoden 2010 väestönlaskennan asukaslukuineen: * Poikovskin kaupunkikunta (Пойковский), eli kaupunkityyppinen taajama, 25 594 asukasta. * Karkatejevyn maalaiskunta (Каркатеевы), 1 850 asukasta * Kut-Jahin maalaiskunta (Куть-Ях), 2 183 asukasta * Lempinon maalaiskunta (Лемпино), 493 asukasta * Salymin maalaiskunta (Салым), 7 017 asukasta * Sentjabrskin maalaiskunta (Сентябрьский), 1 505 asukasta * Singapain maalaiskunta (Сингапай), 3 133 asukasta * Tšeuskinon maalaiskunta (Чеускино), 1 052 asukasta * Ust-Juganin maalaiskunta (Усть-Юган), 1 988 asukasta ==Lähteet== ==Aiheesta muualla== * Neftejuganskin piirin sivusto (admoil.ru) * Neftejuganskin piiri Hanti-Mansian sivustolla (admhmao.ru) * Neftejuganski munitsialnyi raion (msu-ugra.ru) Luokka:Hanti-Mansian piirit
Luettelo ruotsinkielistä kirjallisuutta Suomessa julkaisseista kustantajista

Tämä on luettelo ruotsinkielistä kirjallisuutta Suomessa julkaisseista kustantajista. Monet niistä julkaisevat myös suomeksi. * Editum, perustettu 1971 nimellä Svenska läromedel, yhdistyi 1991 Holger Schildtiin * Eithe, erikoistunut ranskalaiseen kirjallisuuteen * G. W. Edlunds Förlag, Holger Schildt osti 1918 ja lopetti * PQR-kultur, ahvenanmaalainen kustannusyhtiö * Sahlgren, perustettu 1982 * Scriptum, perustettu 1987 * Holger Schildt, perustettu 1913, yhdistetty vuonna 1991 Editumiin, jolloin syntyi Schildts Förlags. * Schildts, yhdistetty 2012 Söderström & Co -yhtiöön ja nimeksi tuli Schildts & Söderströms * Schildts & Söderströms, syntyi kun Schildts ja Söderströms yhdistyivät 2012 * Svenska läromedel, perustettu 1971, julkaisi kaunokirjallisuutta nimellä Editum, ja nimeksi tuli myöhemmin Editum, yhdistettiin 1991 Holger Schildtiin * Söderström & Co, perustettu 1891, yhdistetty 2012 Schildtsiin * WSOY, perustettu 1878, julkaisi myös ruotsinkielistä kirjallisuutta, kunnes 1891 siihen tarkoitukseen perustettiin Söderström & Co Luokka:Luettelot Suomen kulttuurista * Luokka:Ruotsin kieli
Philadelphia Wings

Philadelphia Wings on yhdysvaltalainen, vuonna 1986 perustettu sisälacrossen ammattilaisseura Philadelphiasta, Pennsylvaniasta. Joukkue pelaa kotiottelunsa Wells Fargo Centerissä. Philadelphia Wings on National Lacrosse Leaguen ainoa joukkue, joka on pelannut kaikki liigan kauden. Wings on yhdessä Toronto Rockin kanssa menestynein joukkue kuudella mestaruudellaan. == Palkinnot == Kausi Pelaaja Palkinto 1989 John Tucker Loppuottelun arvokkain pelaaja 1990 Brad Kotz Loppuottelun arvokkain pelaaja 1994 Tom Marechek Vuoden tulokaspelaaja Paul Gait Loppuottelun arvokkain pelaaja 1995 Gary Gait Vuoden arvokkain pelaaja Gary Gait Loppuottelun arvokkain pelaaja 1996 Gary Gait Vuoden arvokkain pelaaja 1997 Gary Gait Vuoden arvokkain pelaaja 1998 Dallas Eliuk Loppuottelun arvokkain pelaaja (1. ottelun ja loppuottelusarjan) Bill Miller Loppuottelun arvokkain pelaaja (2. ottelu) 2001 Tony Resch Vuoden valmentaja Russ Cline Vuoden toimitusjohtaja Dallas Eliuk Loppuottelusarjan arvokkain pelaaja 2006 Sean Greenhalgh Vuoden herrasmiespelaaja 2008 Athan Iannucci Vuoden arvokkain pelaaja == Tilastot == Kausi Divisioona V-H Sijoitus Kotona Vieraissa Tehdyt Päästetyt Valmentaja Pudotuspelit 1987 3-3 2. 2-1 1-2 86 82 Steve Wey hävisi välierän 1988 3-5 3. 2-2 1-3 97 90 Steve Wey hävisi välierän 1989 6-2 1. 4-0 2-2 122 96 Dave Evans Mestaruus 1990 6-2 2. 3-1 3-1 89 82 Dave Evans Mestaruus 1991 American 5-5 3. 3-2 2-3 129 131 Dave Evans ei päässyt 1992 American 3-5 2. 1-3 2-2 106 109 Dave Evans hävisi loppuottelun 1993 American 7-1 1. 4-0 3-1 121 86 Dave Evans hävisi loppuottelun 1994 American 6-2 1. 4-0 2-2 127 89 Mike French Mestaruus 1995 7-1 1. 4-0 3-1 115 94 Tony Resch Mestaruus 1996 8-2 1. 4-1 4-1 165 114 Tony Resch hävisi loppuottelun 1997 7-3 1. 3-2 4-1 137 115 Tony Resch hävisi välierän 1998 9-3 1. 3-3 6-0 166 148 Tony Resch Mestaruus 1999 5-7 4. 4-2 1-5 153 153 Tony Resch hävisi välierän 2000 7-5 4. 4-2 3-3 172 165 Tony Resch hävisi välierän 2001 10-4 2. 6-1 4-3 205 177 Tony Resch Mestaruus 2002 Itä 8-8 2. 6-2 2-6 222 237 Adam Mueller Lost in Quarterfinals 2003 Itä 8-8 2. 6-2 2-6 203 209 Adam Mueller ei päässyt 2004 Itä 7-9 4. 3-5 4-4 192 198 Adam Mueller ei päässyt 2005 Itä 6-10 4. 3-5 3-5 213 218 Lindsay Sanderson ei päässyt 2006 Itä 8-8 5. 5-3 3-5 184 184 Lindsay Sanderson ei päässyt 2007 Itä 6-10 6. 4-4 2-6 178 186 Lindsay Sanderson ei päässyt 2008 Itä 10-6 4. 7-1 3-5 225 220 David Huntley hävisi puolivälierän 2009 Itä 7-9 5. 4-4 3-5 188 193 David Huntley ei päässyt 2010 Itä 5-11 6. 3-5 2-6 168 194 David Huntley ei päässyt 2011 Itä 5-11 5. 2-6 3-5 189 133 John Tucker ei päässyt 2012 Itä 7-9 3. 3-5 4-4 176 207 Johnny Mouradian hävisi puolivälierän Yhteensä 26 kautta 169-149 98-62 72-87 4 124 3 920 Pudotuspelit yhteensä 16-11 10-4 6-7 352 320 == Lähteet == Luokka:Yhdysvaltalaiset haavipalloseurat Luokka:Philadelphian urheilu Luokka:Vuonna 1986 perustetut urheiluseurat
Otto Ylirisku

thumb|Otto Yliriskun univormu Rajamuseossa Otto Erkki Ylirisku (29. huhtikuuta 1918 Ilmajoki – 17. elokuuta 1999 Helsinki ) oli suomalainen kenraaliluutnantti. Ylirisku valmistui kadettikoulusta 1939 ja sodan jälkeen Sotakorkeakoulusta 1950. Upseerinuransa alussa hän toimi 2. prikaatissa nuorempana upseerina 1939–1940 sekä 11. prikaatissa adjutanttina 1940–1941. Jatkosodassa hän toimi JR 11:ssä ja täydennyspataljoona 13:ssa muun muassa komppanianpäällikkönä 1941–1944. Sittemmin 1945–1948 hän toimi 1. divisioonan esikunnassa toimistoupseerina sekä Jyväskylän sotilaspiirin esikunnassa 1951–1953. Ylirisku opetti taktiikkaa Sotakorkeakoulussa 1954–1958, minkä jälkeen hän komensi Pohjanmaan jääkäripataljoonaa 1958–1963. Pääesikunnassa hän toimi jalkaväkiosaston päällikkönä 1963–1966 ja jalkaväen tarkastajana 1966–1970. Rajavartiolaitoksen päällikkönä Ylirisku toimii 1970–1975. Ylennykset: Vänrikki 1939, luutnantti 1940, kapteeni 1942, majuri 1951, everstiluutnantti 1958, eversti 1963, kenraalimajuri 1966, kenraaliluutnantti 1970.https://runeberg.org/kuka/1978/1131.html ==Lähteet== Luokka:Suomalaiset kenraalit Luokka:Vuonna 1918 syntyneet Luokka:Vuonna 1999 kuolleet
Ubiratan Pereira

Ubiratan Pereira Maciel (18. tammikuuta 1944 São Paulo – 17. heinäkuuta 2002 Brasília) oli brasilialainen koripalloilija. Kuolemansa jälkeen hänet valittiin sekä Basketball Hall of Fameen että FIBA Hall of Fameen. Pereira pelasi lähes koko uransa kotimaassaan mutta muutaman kauden ajan myös Italian pääsarjassa Reyer Venetsian joukkueessa. Hän voitti Brasilian-mestaruuden viisi kertaa vuosina 1965–1966, 1969, 1977 sekä 1980. Lisäksi hän juhli São Paulon liigan mestaruutta yksitoista kertaa. Maajoukkueessa Pereira voitti olympiapronssia vuonna 1964. MM-kilpailuista hän voitti kultaa vuonna 1963. Lisäksi Pereira voitti viidesti kultaa Etelä-Amerikan-kilpailuista. == Lähteet == * Profiili Brasilian koripalloliitto * Biro Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive * Profiili FIBA Archive Luokka:Brasilialaiset koripalloilijat Luokka:Brasilialaiset olympiamitalistit Luokka:Vuonna 1944 syntyneet Luokka:Vuonna 2002 kuolleet
Onni Kyrö

Onni Kyrö (18. lokakuuta 1911 Harjavalta – 11. huhtikuuta 1937 Hannover) oli suomalainen ratamoottoripyöräilijä, joka oli yksi ensimmäisistä suomalaisista tehdaskuljettajista. Kyrö kuoli kilpailussa sattuneessa onnettomuudessa huhtikuussa 1937. Hän oli ensimmäinen kilparadoilla surmansa saanut suomalainen moottoripyöräilijä. == Ura == Porin Moottorikerhoa edustanut Kyrö aloitti kilpailemisen jo 15-vuotiaana vuonna 1927. Hän voitti muun muassa Tiilimäen TT-ajot Porissa 1933, Pyynikinajot Tampereella 1936, Piritan TT-ajot Tallinnassa 1936 sekä Viipurin jäärata-ajot 1937. Suomen mestaruuden Kyrö saavutti vuonna 1936. Vuonna 1937 Kyrö sai käyttöönsä saksalaisen NSU:n valmistaman 350 cm³ kilpapyörän. Saman vuoden huhtikuussa hän osallistui Hannoverissa katuradalla järjestettyyn Eilenriede Rennen -kisaan. Rankkasateessa ajetussa kilpailussa Kyrö menetti 18. kierroksella pyöränsä hallinnan kaarteessa ja syöksyi noin 130 kilometrin tuntinopeudella päin rataa reunustaneita heinäpaaleja. Hän oli ulosajon sattuessa kilpailun neljännellä sijalla. Lehtitietojen mukaan onnettomuuden arveltiin johtuneen Kyrön pyörään tulleesta jarruviasta. Siviiliammatiltaan Kyrö oli autokorjaamoyrittäjä. Hänellä oli oma verstas Porin 10. kaupunginosassa. Onni Kyrö on haudattu Käppärän hautausmaalle. ==Lähteet== Luokka:Suomalaiset ratamoottoripyöräilijät Luokka:Moottoriurheilussa surmansa saaneet kuljettajat Luokka:Vuonna 1911 syntyneet Luokka:Vuonna 1937 kuolleet
Osmansolmu

Osmansolmu eli osmonsolmu on solmu ja vastaavan muotoinen, esimerkiksi puuhun veistetty koristekuvio, joka tunnetaan rautakaudelta lähtien.Hakusana osmansolmu teoksessa Osmansolmu muodostaa koristeellisen, päättymättömän nauhapunoksen. Erilaiset osmonsolmut ovat paitsi vanhoja onnenmerkkejä myös kiinnitykseen käytettäviä solmuja. Kolmikärkistä skandinaaviseen muinaiskulttuuriin liittyvää valknutia nimitetään suomeksi myös osmansolmuksi. Valknut on kolmikärkinen taistelukentällä kaatuneiden solmumainen merkki. Partiolaiset käyttävät osmonsolmua huivinsa kiinnittämiseen. Jokaisella ikäluokalla partion osmonsolmussa on oma väri. == Osmansolmu historiassa ja kulttuurissa == Osmansolmu on onnea tuottava merkki, jota on löydetty rautakautisista miekankahvoista ja koristelusikoiden varsista. Osmansolmua on tavattu myös keskiaikaisissa kastealtaissa. Se on ollut suosittu koriste pitopöytien jaloissa. Osa näistä merkeistä muistuttaa valknutia, kun taas Parkanosta ja Kangasalta löytyneiden myöhäiskeskiajan tyyppisen lusikan varren nuppien osmansolmut muistuttavat hannunvaakunoita. Historiallisella ajalla osmansolmu-kuvioilla on koristeltu sirpin kampia, puusepän kairoja ja vintilöitä sekä kalenterisauvan kädensijoja. Taikojen tekijät ovat tehneet osmansolmuja erilaisista aineista. Merimiehet solmivat osmansolmun köydestä. Kansanrunojen Osmatar, oluen seppä oli ylhäisen juhlaoluen valmistuksesta vastaava henkilö. Nimi osma tunnetaan kansanrunoissa myös sulhasen kunnioittavana nimityksenä. Osma-nimi on yhdistetty skandinaaviseen henkilönimeen Osmund.Osmatar, oluen seppä, Osmari, oluenpanijan nimiä Oluen synty -runossa. Suomalainen tietosanakirja 11, hakusana Osmatar. Nykyisin Kalevala Koru myy osmansolmu-onnenmerkillä koristeltuja koruja. Kalevalaisten naisten liitto myöntää Osmansolmu-palkintoja ansioituneille jäsenilleen. Useissa kielissä osmansolmun nimi on ”turkkilaisen pää”, koska sen muoto muistuttaa turbaania. == Partiolaisten osmonsolmu == Osmonsolmu on etenkin partiolaisilla huivissa nähtävä narusta tai nahkasuirusta punottu solmu. Partiolaiset käyttävät joskus osmonsolmua huivinsa kiinnittämiseen solmun asemasta. Osmonsolmu on usein punottu sinisestä narusta, joskin partiolippukunta saa halutessaan käyttää myös muun väristä narua mikäli sininen ei sovi huivin väriin. Osmonsolmuja myydään Partiokaupoissa ja lippukunta saattaa luovuttaa partiolupauksen antaville osmonsolmun yhdessä huivin kanssa. Kansanperinteessä Osmon eli Osman solmu sisältää käsityksen erikoisesta kekseliäisyydestä. Kun tämän taikasolmun panee kadonneen esineen sijalle, niin esine löytyy. Osmonsolmun saksalainen nimitys on Liebesknoten, 'lemmensolmu'. == Galleria == Tiedosto:Pfadfinderkravattenknoten1.jpg|Osmansolmu. Tiedosto:Annalong Harbour, May 2010 (05).JPG| Tiedosto:TürkenbundZier.jpg| Tiedosto:Bonnet- turc.jpg|Osmansolmu sormuksena ja sytyttimen koristeena. == Lähteet == == Aiheesta muualla == Luokka:Solmut Luokka:Symbolit
Coursera

Coursera on yhdysvaltalainen yritys, joka tarjoaa verkkosivujensa kautta yhteistyösopimuksen tehneiden yliopistojen järjestämiä massiivisia avoimia verkkokursseja ilmaiseksi kaikille rekisteröityneille käyttäjilleen. Helmikuussa 2013 Courseralla oli sopimus 62 yliopiston kanssa ja joulukuussa 2014 116:n, perustaja Daphne Koller kertoi videotaltioidussa Le Web- esityksessään. Courseran kautta järjestetyille kursseille oli 17. heinäkuuta 2012 mennessä osallistunut 680 000 opiskelijaa 190 maasta ja joulukuuhun 2014 mennessä 10,5 miljoonaa. Coursera-opiskeluohjelmisto on saatavilla myös Windowsin lisäksi Apple- ja Android-laitteilleGoogle Store sekä esimerkiksi Amazon Kindlelle. Yli 30% käyttää sivustoa mobiililaitteella, Koller kertoi Le Web-esityksessään. Courseran kursseille osallistujista kolmannes on USAsta, kolmannes muista kehittyneistä maista ja kolmannes kehittyvistä maista. Lisääntyneen globaalin käytön vuoksi kurssimateriaalien kääntämistä varten on käynnistetty vapaaehtoisten kääntäjien varassa toimiva kääntäjäohjelma. Courseraa rahoittavat Kleiner Perkins Caufield & Byers ja New Enterprise Associates. Coursera tarjoaa myös tutkintokursseja yhteistyössä yliopistojen kanssa. Alusta on esimerkiksi HEC Parisin kumppani Executive Master -innovaatio- ja yrittäjyysalallaMSc in Innovation and Entrepreneurship. 100 % verkossa, tämän ohjelman tavoitteena on kouluttaa näihin kahteen osa-alueeseen erikoistuneita johtajia 18 kuukaudessaExclusif. HEC se lance dans un diplôme… 100 % en ligne. Se avattiin maaliskuussa 2017.HEC lance un programme diplômant 100 % en ligne == Lähteet == Luokka:Yhdysvaltalaiset verkkosivustot Luokka:Yhdysvaltalaiset yritykset
Free as a Bird

Free as a Bird on brittiläisen The Beatles -yhtyeen vuonna 1995 ilmestynyt kappale. Se oli Beatlesin paluu-single, jonka yhtyeen hengissä olevat jäsenet Paul McCartney, George Harrison ja Ringo Starr levyttivät uudelleen 1995, jo edesmenneen Beatlesin jäsenen John Lennonin, vuonna 1977 äänittämän demonauhan päälle. Anthology 1 -kokoelma-albumille sisältynyt kappale julkaistiin myös singlenä. == Teko ja nauhoitus == Vuonna 1977, Lennonin ollessa sivussa julkisuudesta hän oli tehnyt uuden Free as a Bird -kappaleen, jonka demonauhan hän myös nauhoitti kotonaan. Vuonna 1995, 25 vuotta Beatlesin hajoamisen jälkeen ja 15 vuotta Lennonin kuoleman jälkeen, muut Beatlesin jäsenet, Paul McCartney, George Harrison ja Ringo Starr, nauhoittivat kappaleen uudelleen. Äänityksissä George sanoi "tunteneensa Johnin läsnäolon". Lopulta Lennonin laulun taustalle lisättiin muiden beatlejen soittoa ja osan kappaleesta lauloivat Beatlesin muut jäsenet. Tuottajaksi kutsuttiin Jeff Lynne, joka oli jo aiemmin tehnyt yhteistyötä George Harrisonin kanssa tuottamalla Cloud Nine albumin sekä yhteisestä Traveling Wilburys kokoonpanosta. == Musiikkivideo == Free as a Birdin musiikkivideolla nähdään Beatlesin jäsenien lapsuuskuvia, vanhoja kuvia Hampurin ajoilta vuosilta 1960-1961, kuvaa huippusuositun Beatlesin saapumisesta Amerikkaan ensikertaa vuonna 1964, kuvia kappaleiden levytyksistä, valokuvia Beatlesin Intian matkoilta vuosilta 1967-1968 sekä kuvaa Beatlesien lapsuuden ajan Liverpoolista. Lisäksi videolla on viittauksia Beatlesin kappaleisiin Piggies, Eleanor Rigby, A Day in the Life, Strawberry Fields Forever, The Fool on the Hill, sekä Penny Lane. Musiikkivideo palkittiin parhaan musiikkivideon Grammylla. == Kaupallinen menestys == Free as a Bird menestyi hyvin ja siitä tuli Beatlesin 34. kappale joka pääsee top-10:een Amerikan singlelistalla. Lisäksi kappale teki Beatlesista ainoan yhtyeen, jolla on Britannian ja Amerikan single-listalla kappale neljällä vuosikymmenellä, 1960- , 1970- , 1980- ja 1990-luvulla. Tosin 1980-luvun kappaleet olivat vanhojen kappaleiden uudelleen julkaisuja, singleinä. Britanniassa kappale nousi single-listan sijalle kaksi. == Kokoonpano == * John Lennon – laulu, piano * Paul McCartney – laulu, taustalaulu, basso, akustinen kitara * George Harrison – laulu, taustalaulu, sähkökitara * Ringo Starr – rummut * Jeff Lynne – tuottaja == Lähteet == == Aiheesta muualla == * Free As A Bird - kuvia videolta * Tietoa kappaleen rakenteesta Luokka:Vuoden 1995 kappaleet Luokka:The Beatlesin kappaleet
Matti Järvinen (jääkiekkomaalivahti)

Matti Järvinen (s. 20. huhtikuuta 1984 Pori) on entinen suomalainen jääkiekkomaalivahti. Hän edusti urallaan pääsarjatasolla Porin Ässiä sekä norjalaisia Manglerud Star Ishockeyta ja Vålerenga Ishockeyta.http://www.eliteprospects.com/player.php?player=4270⟨=en == Ammattilaisura == * 2000-01: Porin Ässät: 0 ottelua * 2001-02: Porin Ässät: 0 ottelua * 2003-04: Porin Ässät: 5 ottelua, torjuntaprosentti 88,6 % * 2004-05: Bodens IK (Allsvenskan): 25 ottelua, torjuntaprosentti 85,6 % * 2005-06: Manglerud Star Ishockey (GET-ligaen): 34 ottelua, torjuntaprosentti 86,2 % * 2006-07: Vålerenga Ishockey (GET-ligaen): 5 ottelua, torjuntaprosentti 91,7 % * 2006-07: Grums IK (Ruotsin 1. divisioona): 6 ottelua, torjuntaprosentti 84,8 % * 2007-08: Vålerenga Ishockey 2 (Norjan 1. divisioona): 2 ottelua, torjuntaprosentti 81,7 % * 2007-08: Vålerenga Ishockey: 2 ottelua, torjuntaprosentti 86,8 % == Lähteet == == Aiheesta muualla == * Eliteprospects Luokka:Suomalaiset jääkiekkomaalivahdit Luokka:Vuonna 1984 syntyneet Luokka:Elävät henkilöt
Poziția copilului

Poziția copilului ('Lapsen poseeraus') on vuonna 2013 julkaistu romanialaisen Călin Peter Netzerin ohjaama draamaelokuva. Se sai vuoden 2013 Berliinin elokuvajuhlien pääpalkinnon Kultaisen karhun. Elokuva kertoo hallitsevan äidin ja tämän aikuisen pojan suhteesta. Se tutkii mahdollisia haitallisia vaikutuksia, joita vanhemmilla voi olla lapsiinsa. Samalla se perehtyy romanialaisen yläluokan elämään ja korruptioon. ==Lähteet== Luokka:Romanialaiset elokuvat Luokka:Vuoden 2013 elokuvat Luokka:Draamaelokuvat
Laivastolippue

Laivastolippue (lyhenne LaivLp) oli Suomen merivoimien joukko-osasto, joka muodostettiin 1. toukokuuta 1961 yhdistämällä Turun lippue ja Helsingin lippue. Samalla lippueet irrotettiin laivastoasemiensa alaisuudesta. Merivoimien komentaja esitti marraskuussa 1979 lippueen nimen muuttamista rannikkolaivastoksi, minkä puolustusvoimain komentaja hyväksyi. Nimi vaihdettiin 1. tammikuuta 1980 esityksen mukaisesti rannikkolaivastoksi.Suomen puolustusvoimien joukko-osastoperinteet osa 2 s. 200 == Organisaatio == Lippueeseen kuuluivat koulutuskokoonpanossa: *Lippueen esikunta *Saattajalaivue *Miinalaivue *Moottoritykkivenelaivue ==Komentajia== Joukko- osaston komentajatSuomen puolustusvoimien joukko-osastoperinteet s. 235: *komentaja Eino Siivonen 1961-1962 *komentaja Niilo Väänänen 1962-1964 *kommodori Kalervo Kijanen 1963-1964 *kommodori Jouko Pirhonen 1964-1966 *komentaja Olavi Knaapi 1966 *kommodori Olavi Haikala 1966-1969 *kommodori Lasse Pauhakari 1969-1974 *kommodori Jorma Haapkylä 1974-1977 *kommodori Erik Wihtol 1977-1980 == Lähteet == * * === Viitteet === Luokka:Suomen merivoimien historialliset joukko-osastot ja yksiköt
Brages Pressarkiv

Brages Pressarkiv on Pohjoismaiden vanhin lehdistöarkisto. Arkisto sijaitsee Helsingin Kruununhaassa osoitteessa Snellmaninkatu 13. Arkiston perusti kansanperinneyhdistys Brage (Föreningen Brage i Helsingfors r.f) vuonna 1910. Arkisto kerää suomenruotsalaista lehdistöaineistoa. Arkisto koostuu neljästä kokoelmasta: * Biografinen kokoelma (Biografiska samlingen) * Yleinen kokoelma (Allmänna samlingen) * Topografinen kokoelma (Topografiska samlingen) * Maria Grotenfeltin kokoelma (Maria Grotenfelts samling) ==Aiheesta muualla== * Kotisivu. * Luokka:Arkistot Luokka:Suomenruotsalaisuus
Musta hetki

__NOTOC__ Musta hetki (LONG-042) on Terveet Kädet -yhtyeen yhdeksäs studioalbumi, joka julkaistiin 21. syyskuuta 2012. Albumista julkaistiin myös rajoitettu digipak -painos, joka sisältää muille painoksille sisältymättömän bonuskappaleen Rautanyrkki. Albumin kappaleita ovat olleet säveltämässä yhtyeen nykyisten jäsenten lisäksi yhtyeen alkuperäinen kitaristi Timo Wiik, sekä yhtyeessä vuosina 1991–2006 kitaraa soittanut Maike Valanne. Albumi on kerännyt mediassa positiivisia arvosteluja ja esimerkiksi metallimusiikkiin keskittyvä Imperiumi.net -sivusto antoi albumille arvosanaksi 8 tähteä kymmenestäImperiumi.net. Musta hetki nousi Suomen virallisen listan sijalle 45. == Kappaleet == Kaikki kappaleet säveltänyt Ilari Kinnunen ja sanoittanut Läjä Äijälä, ellei toisin mainita. # # # # # # # # # # # # # # # # # # # == Kokoonpano == === Yhtye === * Läjä Äijälä – laulu * Ilari Kinnunen – kitarat, taustalaulu * Jani Kaarlela – basso * Aki Kannisto – rummut === Tuotanto === * Hannu Lindholm – taustalaulu * Antti Lindholm – äänitys, miksaus ja masterointi (Boat Island Studios) * Aki Kannisto – kansitaide == Arvostelut == * Desibeli.net: Desibeli.net: Levyarvio * Imperiumi.net: * Inferno: erittäin positiivinenInferno: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * Musta hetki discogs.com -sivustolla Luokka:Terveiden Käsien albumit Luokka:Vuoden 2012 albumit
Svetlana Mugoša-Antić

Svetlana (Mugoša) Antić (s. 13. marraskuuta 1964 Podgorica) on montenegrolaissyntyinen käsipalloilija. Hän voitti kultaa Jugoslavian joukkueen kanssa vuoden 1984 kesäolympialaisissa Los Angelesissa ja edusti Jugoslaviaa myös vuoden 1988 kesäolympialaisissa Soulissa sijoittuen joukkueineen neljänneksi.Svetlana Mugoša-Antić Bio, Stats, and Results | Olympics at Sports-Reference.com Mugoša-Antić sai vuonna 1991 Itävallan kansalaisuuden, ja vuoden 2000 kesäolympialaisissa Sydneyssä hän kuului viidenneksi sijoittuneeseen Itävallan joukkueeseen. Hänen siskonsa on käsipalloilija Ljiljana Mugoša. == Lähteet == Luokka:Jugoslavialaiset käsipalloilijat Luokka:Jugoslavialaiset olympiavoittajat Luokka:Itävaltalaiset käsipalloilijat Luokka:Vuonna 1964 syntyneet Luokka:Elävät henkilöt